joelniklaus/EU_Wikipedias huggingface dataset:
Οικοτουρισμός

Οικοτουρισμός αποκαλείται ο τουρισμός στον οποίο οι δραστηριότητες των τουριστών γίνονται στο φυσικό περιβάλλον, αλλά χωρίς να το βλάπτουν ή να οχλούν τα ενδιαιτήματα των ζωικών και φυτικών ειδών. Ο όρος προέρχεται από τη φράση «οικολογικός τουρισμός». Περιλαμβάνει επισκέψεις σε σχετικώς παρθένες φυσικές περιοχές και αποσκοπεί να παρέχει ένα χαμηλής οχλήσεως και συχνά μικρής κλίμακας εναλλακτικό είδος τουρισμού απέναντι στον συνηθισμένο εμπορικό και μαζικό τουρισμό. Οι οικοτουρίστες ταξιδεύουν με υπεύθυνο τρόπο και διαφυλάσσουν το φυσικό περιβάλλον, ενώ ταυτοχρόνως βελτιώνουν τη διαβίωση των ντόπιων ανθρώπων. Μπορεί να αποσκοπεί στην εκπαίδευση του ταξιδιώτη, στην παροχή πόρων για προγράμματα προστασίας του περιβάλλοντος, ακόμα και στην προαγωγή του σεβασμού προς τους διαφορετικούς πολιτισμούς και προς τα ανθρώπινα δικαιώματα. Από τη δεκαετία του 1980 ο οικοτουρισμός έχει θεωρηθεί μια κρίσιμη δραστηριότητα από τους περιβαλλοντολόγους, ώστε οι μελλοντικές γενεές να μπορούν να έχουν εμπειρία προορισμών που θα είναι σχετικώς ανέγγιχτοι από την ανθρώπινη παρέμβαση. Αρκετά πανεπιστημιακά προγράμματα χρησιμοποιούν αυτή την περιγραφή ως «ορισμό εργασίας» του οικοτουρισμού.
 
Γενικώς ο οικοτουρισμός αφορά την αλληλεπίδραση με τις βιοτικές συνιστώσες του κάθε φυσικού περιβάλλοντος. Στους προορισμούς των οικοτουριστών η χλωρίδα, η πανίδα και η πολιτιστική κληρονομιά αποτελούν τα βασικά αξιοθέατα. Ο οικοτουρισμός έχει την πρόθεση να προσφέρει μια βαθιά ματιά στις επιδράσεις των ανθρώπων στο περιβάλλον και να προάγει τη μεγαλύτερη δυνατή εκτίμηση για τα φυσικά ενδιαιτήματα.

Υπεύθυνα προγράμματα οικοτουρισμού είναι όσα ελαχιστοποιούν τις αρνητικές πλευρές του συμβατικού τουρισμού για το περιβάλλον και όσα ενισχύουν την πολιτιστική ιδιοπροσωπία των ντόπιων. Εκτός λοιπόν από την εκτίμηση των περιβαλλοντικών και των πολιτιστικών παραγόντων, ενσωματωμένη στον οικοτουρισμό είναι η προαγωγή της ανακυκλώσεως, της εξοικονομήσεως ενέργειας, του περιορισμού της σπατάλης του νερού και της δημιουργίας οικονομικών ευκαιριών για τις τοπικές κοινότητες. Για τους λόγους αυτούς, ο οικοτουρισμός προσελκύει συχνά τους υπερασπιστές της περιβαλλοντικής και της κοινωνικής υπευθυνότητας.

Από την άλλη, πολλοί θεωρούν τους όρους «οικοτουρισμό» και «βιώσιμο τουρισμό» οξύμωρους. Καθώς συμβαίνει με τις περισσότερες μορφές τουρισμού, ο οικοτουρισμός γενικώς εξαρτάται ακόμα σε μεγαλο βαθμό στις αεροπορικές συγκοινωνίες, που συνεισφέρουν δυσανάλογα στην υπερθέρμανση του πλανήτη. Επιπροσθέτως, «η συνολική επίδραση του βιώσιμου τουρισμού είναι αρνητική όπου οι φιλανθρωπικές εμπνεύσεις κρύβουν από πίσω τους σκληρά και άμεσα προσωπικά συμφέροντα».

Δείτε επίσης
 Βιοποικιλότητα
 Οικοσύστημα
 Φυσικό περιβάλλον
 Φυσικοί πόροι
 Ανανεώσιμος πόρος
 Αειφόρος ανάπτυξη
 Βιωσιμότητα

Παραπομπές

Βιβλιογραφία
 
 Larkin, T. & K.N. Kähler: το λήμμα «Ecotourism» στην Encyclopedia of Environmental Issues, αναθεωρημένη έκδ., Salem Press, Pasadena 2011, τόμ. 2, σσ. 421-424
 
 
 
 
 Reguero Oxide, M. del.: Ecoturismo. Nuevas Formas de Turismo en el Espacio rural, εκδ. Bosch Turismo, 1995
 
 

Οικοτουρισ
Τουρισμο
Life in a Day 2020

Το Life in a Day 2020 είναι ενα επερχόμενο ντοκιμαντέρ πληθοπορισμού. Είναι η συνέχεια της έκδοσης του Life in a Day το 2011 και αναμένεται να κάνει πρεμιέρα στο Sundance Film Festival το 2021 και αργότερα στο YouTube. Όπως και ο προκάτοχός του, θα περιλαμβάνει ένα ευρύ φάσμα επιλεγμένων βιντεοκλίπ που δείχνουν τα πράγματα που συμβαίνουν στον κόσμο μια μέρα: την 25 Ιουλίου 2020.

Θέμα και παραγωγή 
Η ανακοίνωση της ταινίας δημοσιεύθηκε στο κανάλι YouTube της ταινίας στις 8 Ιουλίου, που συμπίπτει με την COVID-19 πανδημία, τις διαδηλώσεις για τον θάνατο του Τζορτζ Φλόιντ, φυσικές καταστροφές, κλπ, τα οποία το Φεστιβάλ Κινηματογράφου Σάντανς βλέπει τον σκηνοθέτη Τάμπιθα Τζάκσον ως «την τέλεια ώρα να κάνουμε πρεμιέρα για μια νέα έκδοση ενός έργου που δείχνει τόσο δυνατά τη δύναμη της κινηματογραφικής αφήγησης να αποκαλύπτει και να γιορτάζει την κοινή μας ανθρωπότητα."

Η ταινία θα είναι η ίδια με τον προκάτοχό της του 2011, που περιλαμβάνει επιλεγμένα vlogs ανθρώπων σε όλο τον κόσμο, μιλώντας για τον εαυτό τους την ίδια ημέρα, 25 Ιουλίου 2020. Το YouTube δηλώνει ότι οι υποβολές θα είναι ανοιχτές από τις 25 Ιουλίου έως τις 2 Αυγούστου. Μια ομάδα πολύγλωσσων συντακτών και ερευνητών θα επιλέξει στη συνέχεια υποβολές που αξίζουν να επιλεχθουν.

Ο Κέβιν Μακντόναλντ βλέπει την επερχόμενη ταινία ως "χρονοκάψουλα", δηλώνοντας:Υποθέτω ότι οποιαδήποτε ταινία αντικατοπτρίζει τη στιγμή της, είτε το θέλεις συνειδητά είτε όχι, αλλά αυτό ακόμη περισσότερο. Νομίζω ότι θα είναι μια κάψουλα χρόνου για τις ηλικίες. Ζούμε αυτήν την περίοδο μεγάλη πολιτική αναταραχή, και αυτό ίσως είναι στο προσκήνιο των σκέψεών μας. Αλλά για πολλούς ανθρώπους, η ζωντανή καθημερινή εμπειρία, την οποία ελπίζω ότι θα τραβήξουμε στην ταινία, δεν πρόκειται να αφορά αυτά τα μεγάλα θέματα, τουλάχιστον όχι άμεσα. Θα είναι, ξέρετε, «είναι ώρα μπάνιου για το μωρό» ή «τι να κάνω το Σάββατο μου μακριά» ή «Δεν έχω αρκετό φαγητό για φαγητό, και εδώ θα φτάσω " Πάντα λέω στους ανθρώπους, "Αυτό που είναι βαρετό για εσάς, αυτό που είναι φυσιολογικό για εσάς, θα είναι συναρπαστικό για άλλους ανθρώπους."Όπως και η προηγούμενη ταινία τους, "Life in a Day 2011", η οποία κέρδισε πάνω από 600.000 δολάρια, οι παραγωγοί δεν θα αποζημιώσουν μεμονωμένους κινηματογραφιστές για τις δημιουργικές τους προσπάθειες, παρά το γεγονός ότι η δουλειά τους συμπεριλήφθηκε στην τελική κυκλοφορία.

Παραπομπες

Εξωτερικοί σύνδεσμοι 

 Life in a Day's channel on YouTube
 Life in a Day's website

Ντοκιμαντέρ
Δημήτρης Ραπτόπουλος

Ο Τάκης Ραπτόπουλος ήταν ποδοσφαιριστής του ΠΑΟΚ και του Άρη. Αγωνίστηκε στις δύο μεγάλες ομάδες της Θεσσαλονίκης. Το 1970, στέφθηκε κυπελλούχος Ελλάδας με τον Άρη Θεσσαλονίκης, ενώ αγωνίστηκε και με τον Απόλλωνα Καλαμαριάς και τον Π.Ο. Μουδανιών.

Βιογραφία

Καριέρα
Ο Ραπτόπουλος ξεκίνησε την αγωνιστική του καριέρα στις ακαδημίες της ΜΕΝΤ, πριν μεταπηδήσει στον ΠΑΟΚ το καλοκαίρι του 1958. Αγωνιζόταν ως αμυντικός και στον "δικέφαλο" παρέμεινε ως το 1965, με καλύτερη θέση της ομάδας της τέταρτη που κατέκτησε τη σεζόν 1962-63.

Μεταπήδησε στον Απόλλωνα Καλαμαριάς το καλοκαίρι του 1965, όπου αγωνίστηκε για δύο χρόνια στη δεύτερη κατηγορία του ελληνικού πρωταθλήματος, κατακτώντας την δεύτερη θέση του τρίτου ομίλου της κατηγορίας και τις δύο χρονιές.

Το 1967 συμφώνησε με την ομάδα του Αρη, του οποίου τη φανέλα φόρεσε 133 φορές και πέτυχε 8 τέρματα. Καθιερώθηκε κατευθείαν ως βασικό στέλεχος της ομάδας και στην πρώτη του χρονιά ο Άρης κατέκτησε την τέταρτη θέση, προσφέροντας και στο εκτελεστικό κομμάτι στους αγώνες με τον Πανσερραϊκό, το Αιγάλεω, τον Ολυμπιακό Λευκωσίας και τον Βύζαντα Μεγάρων, όπου σκόραρε συνολικά πέντε γκολ.

Το 1968-69, ο Άρης θα γίνει η πρώτη ομάδα εκτός Π.Ο.Κ. που θα μπει στην πρώτη τριάδα του ελληνικού πρωταθλήματος από καταβολής της Α' Εθνικής κατηγορίας, με τον Ραπτόπουλο να αγωνίζεται σε 32 αγώνες και να πετυχαίνει ένα γκολ.

Η επόμενη χρονιά θα αποτελέσει ορόσημο στην καριέρα του Ραπτόπουλου, αφού υπήρξε ογκόλιθος στην αμυντική λειτουργία της ομάδας του, βοηθώντας την να κατακτήσει τον τίτλο του κυπελλούχου Ελλάδος. Εκείνη τη σεζόν αγωνίστηκε συνολικά σε σαράντα παιχνίδια και πέτυχε με πέναλτι το γκολ με το οποίο οι "κίτρινοι" σφράγισαν την πρόκριση τους απέναντι στον Παναθηναϊκό, στις 27 Απριλίου 1970. Ακολούθησαν οι νίκες απέναντι στην Καλλιθέα και τον Ολυμπιακό, πριν επικρατήσουν στον τελικό επί του ΠΑΟΚ με 1-0.

Το 1970-71 ήταν η τελευταία σεζόν του Ραπτόπουλου με τον Άρη, όπου αγωνίστηκε σε 20 αγώνες, πετυχαίνοντας ένα γκολ. Συνέχισε στον Π.Ο. Μουδανιών, όπου και ολοκλήρωσε την καριέρα του, αγωνιζόμενος στη δεύθτερη εθνική κατηγορία.

Θάνατος
Απεβίωσε σε ηλικία 75 ετών μαχόμενος με τον καρκίνο. Η κηδεία του έγινε στον ιερό ναό του Αγίου Θεράποντος στην Τούμπα. Ήταν πατέρας του  δημοσιογράφου και παρουσιαστή στο Metropolis, Κωστή Ραπτόπουλου.

Στατιστικά με τον Άρη

</div>

Παραπομπές

Πηγές

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Απόλλων Καλαμαριάς
Ποδοσφαιριστές Άρη Θεσσαλονίκης
Ποδοσφαιριστές ΠΑΟΚ
Καπίκι

Το καπίκι (, , ) είναι η ονομασία κερμάτων και νομισματικών μονάδων σε χώρες της Ανατολικής Ευρώπης. Το καπίκι έχει συνδεθεί ιστορικά με την οικονομία της Ρωσίας. Συνήθως το καπίκι έχει την μικρότερη αξία σε ένα νομισματικό σύστημα. Αρχικά, το καπίκι ήταν η νομισματική μονάδα της Αυτοκρατορικής Ρωσίας και στη συνέχεια, νομισματική μονάδα της Σοβιετικής Ένωσης (ως μονάδα στο Σοβιετικό ρούβλι).

Σήμερα, τα νομίσματα της Ρωσίας, της Λευκορωσίας και της Ουκρανίας υποδιαρούνται σε καπίκια. Το ρωσικό καπίκι χρησιμοποιείται σε δύο περιοχές που ανήκουν ντε γιούρε στην δημοκρατία της Γεωργίας: τα μη αναγνωρισμένα κράτη (τα οποία αναγνωρίστηκαν από τη Ρωσία το 2008) της Αμπχαζίας και της Νότιας Οσετίας. Στο παρελθόν, πολλές χώρες που ανήκαν στην Ρωσία ή/και τη Σοβιετική Ένωση (ή δέχθηκαν την επίδραση κάποιου εκ των δύο κρατών) ονόμασαν την κατώτερη νομισματική τους μονάδα ως καπίκι. Από την λέξη καπίκι προέρχεται και η ονομασία της μονάδας στην οποία υποδιαιρείται το αζερικό μανάτ (το νόμισμα του Αζερμπαϊτζάν), η οποία ονομάζεται καπίκ.

Επί του παρόντος, το καπίκι δεν υποδιαιρείται επίσημα, ωστόσο έχουν κοπεί νομίσματα στις νομισματικές μονάδες ντένγκα (η ντένγκα έχει τη μισή αξία του καπικίου) και πολούσκα (η πολούσκα έχει το ένα τέταρτο της αξίας του καπικίου). Η ισοδυναμία του με το ρούβλι είναι 100 καπίκια για 1 ρούβλι. 

Η ονομασία του καπικίου προέρχεται από την ρωσική λέξη κοπ'ιό (копьё), που σημαίνει δόρυ. Τα πρώτα καπίκια κόπηκαν στο Νόβγκοροντ και το Πσκοφ, γύρω στο 1534. Τα πρώτα καπίκια εμφάνιζαν ένα καβαλάρη που κρατούσε ένα δόρυ. Από τη δεκαετία του 1540 τα καπίκια άλλαξαν εμφάνιση, καθώς στον καβαλάρη είχε προστεθεί ένα στέμμα. Η αλλαγή έγινε λόγω της επιθυμίας του Ιβάν του Τρομερού να εμφανίζεται στο νόμισμα. Στα επόμενα χρόνια έγιναν διάφορες τροποποιήσεις στα νομίσματα εκφρασμένα σε καπίκια. Από τον 18ο αιώνα, στα νομίσματα εμφανιζόταν ο Άγιος Γεώργιος, ο οποίος έριχνε κάτω ένα φίδι.

Γκαλερί

Βιβλιογραφία 

 
 
 
 
 

Νομίσματα
Γέτι: Ο Χιονάνθρωπος των Ιμαλαΐων

Γέτι: Ο Χιονάνθρωπος των Ιμαλαΐων (αγγλικά: Abominable) είναι ταινία κινουμένων σχεδίων και περιπέτειας που παράγεται από το DreamWorks Animation και το Pearl Studio. Γράφτηκε και σκηνοθετήθηκε από τους Jill Culton και Karey Kirkpatrick και συν-σκηνοθετήθηκε από τους Todd Wilderman και Tim Johnson, και παρουσίασε τις φωνές των Chloe Bennet, Albert Tsai, Tenzing Norgay Trainor, Eddie Izzard, Σάρα Πόλσον, Tsai Chin, Michelle Wong και Danny Trejo.

Πλοκή 
Όταν η έφηβη Γι συναντάει ένα νεαρό Γέτι στην ταράτσα του διαμερίσματός της στην Σαγκάη, μια φιλία ξεκινάει και μαζί με τους ατίθασους και άτακτους φίλους της Τζιν και Πενγκ, του δίνουν το όνομα «Έβερεστ» και ξεκινάνε μαζί του ένα μαγευτικό ταξίδι σε αναζήτηση της οικογένειάς του, στο πιο ψηλό σημείο της Γης. Προκειμένου η ομάδα των τριών φίλων να καταφέρει να φτάσει στο σπίτι του Γέτι, πρέπει να καταφέρει να ξεφύγει από τον Μπέρνις, έναν εύπορο άντρα που θέλει να αιχμαλωτίσει το Γέτι, αλλά και από την επιστήμονα ζωολόγο Ζάρα.

Δείτε επίσης 
 Γέτι (μυθολογία)

Παραπομπές

Εξωτερικοί σύνδεσμοι 

 

Αμερικανικές ταινίες
Ταινίες παραγωγής DreamWorks
Ταινίες του 2019
Αμερικανικές κωμικές ταινίες
Αγγλόφωνες ταινίες
Κωμικές ταινίες κινουμένων σχεδίων
Αμερικανικές 3D ταινίες
Ελισάβετ Κάμπελ του Αργκάιλ

Η Ελισάβετ Κάμπελ του Αργκάιλ (Elizabeth Campbell of Argyll, γεννημένη ως Ελισάβετ Γεωργιάνα Λέβεσον-Γκόουερ Elizabeth Georgiana Leveson-Gower, 30 Μαΐου 1824 - 25 Μαΐου 1878) ήταν Βρετανίδα ευγενής.

Βιογραφία
Γεννήθηκε στις 30 Μαΐου 1824 και ήταν κόρη του Γεωργίου Σάδερλαντ-Λέβεσον-Γκόουερ, 2ου Δούκα του Σάδερλαντ και της Λαίδης Χάρριετ Χάουαρντ.

Το 1844 παντρεύτηκε τον Γεώργιο Κάμπελ, Μαρκήσιο του Λορν. Μαζί απέκτησαν δώδεκα παιδιά:

τον Λόρδο Ιωάννη (1845-1914), παντρεύτηκε την Λουίζα του Ηνωμένου Βασιλείου. Δεν απέκτησαν παιδιά.
τον Λόρδο Άρτσιμπαλντ (1846-1913), παντρεύτηκε την Τζέινι Κάλενταρ. Απέκτησαν 2 παιδιά.
τον Λόρδο Γουόλτερ (1848-1889), παντρεύτηκε την Ολίβια Κλάρκσον. Απέκτησαν 2 παιδιά.
την Λαίδη Ίντεθ (1849-1913), παντρεύτηκε τον Ερρίκο Πέρσι του Νορθάμπερλαντ. Απέκτησαν 13 παιδιά.
τον Λόρδο Γεώργιο (1850-1915), παντρεύτηκε την Σίμπιλ Αλεξάντερ. Απέκτησαν 3 παιδιά.
την Λαίδη Ελισάβετ (1852-1896), παντρεύτηκε τον Εδουάρδο Χάρισον Κλα-Τέιλορ. Απέκτησαν 1 παιδί.
τον Λόρδο Κόλιν (1853-1895), παντρεύτηκε την Γερτρούδη Ελισάβετ Μπλάντ. Δεν απέκτησαν παιδιά.
την Λαίδη Βικτώρια (1854-1910), δεν παντρεύτηκε ποτέ. 
την Λαίδη Έβελινα (1855-1940), παντρεύτηκε τον Ιάκωβο Μπέιλι-Χάμιλτον. Δεν απέκτησαν παιδιά.
την Λαίδη Φραγκίσκη (1858-1931), παντρεύτηκε τον Γιούστας Μπάλφουρ. Απέκτησαν 5 παιδιά.
την Λαίδη Μαίρη Έμμα (1859-1947), παντρεύτηκε τον Εδουάρδο Καρρ Γκλιν, Επίσκοπο του Πίτερμπορο. Απέκτησαν 3 παιδιά.
την Λαίδη Κωνσταντία Χάρριετ (1864-1922), παντρεύτηκε τον Κάρολο Έμοτ. Δεν απέκτησαν παιδιά.

Το 1868, η Δούκισσα του Αργκάιλ διαδέχθηκε τη Δούκισσα του Ουέλλινγκτον ως Κυρία των Ρομπών στη Βασίλισσα Βικτώρια, κάνοντας τη θέση μέχρι το 1870, όταν παραιτήθηκε λόγω κακής υγείας. 

Λίγο μετά το νεοσύστατο Τάγμα του Στέμματος της Ινδίας, πέθανε στις 25 Μαΐου 1878 ενώ έτρωγε με τον Γουλιέλμο Ίβαρτ Γκλάντστοουν στο Λονδίνο. Είναι θαμμένη στη Ενοριακή εκκλησία Κιλμάν του Αργκάιλ και Μπουτ στη Σκωτία.

Τίτλοι
30 Μαΐου 1824 – 31 Ιουλίου 1844: Λαίδη Ελισάβετ Λέβεσον-Γκόουερ
31 Ιουλίου 1844 – 25 Απριλίου 1847: Η Αξιότιμη Η Μαρκησία του Λορν
25 Απριλίου 1847 – 25 Μαΐου 1878: Η Εξοχότητα Της Η Δούκισσα του Αργκάιλ

Παραπομπές

 
 
 
 
 
 
 
 
 
 
 
  
 
 
 
  

Βρετανοί ευγενείς
Κυρίες των Ρομπών
Βρετανίδες δούκισσες
Βίος Ανθόσπαρτος

Βίος Ανθόσπαρτος είναι ο τίτλος μιας ελληνικής ρομαντικής κομεντί τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 1998-1999. Το σενάριο υπέγραψε η Κάκια Ιγερινού, ενώ τη σκηνοθεσία ανέλαβε η Ρέινα Εσκενάζυ. Το τραγούδι των τίτλων ερμήνευσε ο Μανώλης Μητσιάς, τη σύνθεση του οποίου έχει γράψει ο Μάριος Τόκας. Το μεγαλύτερο μέρος της σειράς είναι γυρισμένο στη Χαλκίδα, όπου διαδραματίζεται και η ιστορία. Αν και η σειρά σημείωσε υψηλά νούμερα τηλεθέασης, ολοκληρώθηκε σε έναν μόνο κύκλο επεισοδίων, και έκτοτε επαναπροβάλλεται τακτικά σε επανάληψη. 

Σε συνέντευξη η Ναταλία Τσαλίκη δήλωσε ότι είναι μία από τις σειρές στις οποίες έπαιξε και έχει αγαπήσει.

Επισκόπηση σειράς

Υπόθεση 
Η Αμαλία (Ναταλία Τσαλίκη) ζει στην Χαλκίδα μαζί με τους γονείς της, Ολυμπία (Αντιγόνη Γλυκοφρύδη) και Νότη (Νίκος Γαρόφαλλου), και τον παππού της, Μάνθο (Τίτος Βανδής). Η Αμαλία, που εργάζεται ως φοροτεχνικός και λογίστρια, παντρεύεται πολύ νωρίς έναν πρώην συμμαθητή της, τον οποίο επίσης πολύ νωρίς χάνει σε δυστύχημα. Κάποια στιγμή γνωρίζει τον μεγαλύτερο της ηλικιακά, Ανέστη (Γιάννης Φέρτης), με τον οποίο αποφασίζουν να παντρευτούν. Η ζωή όμως της φέρνει στον δρόμο της τον αδελφό του Ανέστη, Νικόλα (Γιάννης Μπέζος), με τον οποίο ερωτεύεται κεραυνοβόλα και αποφασίζει να αλλάξει τη ζωή της.

Διανομή

Πρωταγωνιστικό καστ

Guest star

Άλλοι Χαρακτήρες 
 Γιώργος Ψυχογιός: Τάσος Καρασούβλας
 Θάνος Σακελλαρίου
 Ξένια Ζερβού: Σουλτάνα 
 Δημήτρης Μαυρόπουλος: Περίανδρος
 Μανώλης Μητσιάς: Μανώλης Μητσιάς
 Χρήστος Σάββας: μπογιατζής
 Θοδωρής Ρωμανίδης: ειδικευόμενος γιατρός
 Στέφανος Τραγανός: γιατρός
 Χρήστος Σπανός: βενζινοπώλης
 Μάγδα Τσαγγάνη: κυρία Κολότση
 Γρηγόρης Βαλτινός: δήμαρχος

Επεισόδια 

 Τα πρώτα 3 επεισόδια προβάλλονταν κάθε Δευτέρα στις 21:10, ενώ τα υπόλοιπα προβάλλονταν κάθε Πέμπτη στις 21:10.
 Στις 1/4/1999 δεν προβλήθηκε επεισόδιο.

Παραπομπές

Εξωτερικοί σύνδεσμοι 

Τηλεοπτικές σειρές Mega
Ελληνικές κωμικές τηλεοπτικές σειρές
2025

Η παρούσα σελίδα αφορά το έτος 2025 κατά το Γρηγοριανό ημερολόγιο

Το 2025 (MMXXV) θα αρχίσει την Τετάρτη κατά το Γρηγοριανό ημερολόγιο. Θα είναι το 2025ο έτος της Χριστιανικής Χρονολογίας, το 25ο έτος της 3ης χιλιετίας, το 25ο έτος του 21ου αιώνα και το 6ο έτος της δεκαετίας του 2020.

Προγραμματισμένα μελλοντικά γεγονότα

1 Ιανουαρίου - Η Αμερικανική ΟΔΑ θα έχει εφαρμόσει ένα νέο σύστημα GPS που ονομάζεται NextGen, το οποίο θα είναι πλήρως λειτουργικό μέχρι το τρέχον έτος, παράλληλα, βιβλία, ταινίες και άλλα έργα που δημοσιεύθηκαν το 1929 θα εισέλθουν στο κοινό.
20 Ιανουαρίου - Αναμένεται να πραγματοποιηθεί στην Ουάσινγκτον η ορκωμοσία του εκλεγέντος προέδρου των ΗΠΑ μετά τις προεδρικές εκλογές του Νοεμβρίου 2024.
 Μάιος - Θα διεξαχθεί ο 69ος Διαγωνισμός της Eurovision
Μάιος-Οκτώβριος - Το Expo 2025 θα πραγματοποιηθεί στην Οσάκα της Ιαπωνίας.
15 Ιουνίου - Εάν εξακολουθεί να ζει, η Κάνε Τανάκα θα ξεπεράσει την Ζαν Καλμάν για να γίνει το παλαιότερο επαληθευμένο άτομο ποτέ.
6 Σεπτεμβρίου - Κάθε γνωστή ηχογράφηση του Τζίμι Χέντριξ θα είναι δημόσια, στην 55η επέτειο της τελευταίας του παράστασης.

Ημερομηνία άγνωστη
Και οι δύο διαστημικοί ανιχνευτές Βόγιατζερ 1 και Βόγιατζερ 2 έχουν επαρκή ηλεκτρική ισχύ για να λειτουργήσουν τους ραδιοπομπούς τους μέχρι τουλάχιστον φέτος.
Προγραμματίστηκε οικουμενική συνάντηση των Ορθοδόξων και Καθολικών Εκκλησιών στη Νίκαια (Ιζνίκ, Τουρκία) για την 1700ή επέτειο της Συνόδου της Νίκαιας.
Ο Παγκόσμιος πληθυσμός αναμένεται να φτάσει τα 8 δισεκατομμύρια.
Η Ευρωπαϊκή Υπηρεσία Διαστήματος σχεδιάζει να ξεκινήσει την εξόρυξη του φεγγαριού για φυσικούς πόρους μέχρι αυτήν την ημερομηνία.
Η Νορβηγία σκοπεύει να απαγορεύσει την πώληση όλων των νέων αυτοκινήτων ντίζελ και βενζίνης έως το τρέχον έτος.

Ηλιακές και Σεληνιακές Εκλείψεις το 2025
14 Μαρτίου - (Ολική) Σεληνιακή Έκλειψη
29 Μαρτίου - (Μερικός) Ηλιακή Έκλειψη
8 Σεπτεμβρίου - (Ολική) Σεληνιακή Έκλειψη
21 Σεπτεμβρίου - (Μερικός) Ηλιακή Έκλειψη

Παραπομπές

https://www.timeanddate.com/eclipse/list.html
https://www.nytimes.com/2009/11/17/science/17air.html?pagewanted=all
https://www.commonwealmagazine.org/nicea-iii-2025
https://japan-forward.com/osaka-is-world-expo-2025-host/
https://web.archive.org/web/20071027080026/http://voyager.jpl.nasa.gov/spacecraft/spacecraftlife.html
http://www.natureworldnews.com/articles/2447/20130614/un-world-population-report-predicts-8-billion-people-2025-11.htm
https://edition.cnn.com/2019/01/22/europe/mining-on-moon-trnd/index.html
https://qz.com/1341155/nine-countries-say-they-will-ban-internal-combustion-engines-none-have-a-law-to-do-so/
Έτη
21ος αιώνας
Μελλοντικά γεγονότα
Ρουί Πατρίσιο

Ο Ρουί Πέδρο ντος Σάντος Πατρίσιο (15 Φεβρουαρίου 1988) είναι Πορτογάλος ποδοσφαιριστής ο οποίος αγωνίζεται ως τερματοφύλακας για την ΑΣ Ρόμα και την εθνική ομάδα της Πορτογαλίας.

Ο Πατρίσιο πραγματοποίησε το επαγγελματικό του ντεμπούτο σε ηλικία 18 ετών στην Σπόρτιγκ Λισαβόνας, με την οποία αγωνίστηκε σε 467 αγώνες και κέρδισε πέντε κύπελλα, συμπεριλαμβανομένων δύο κυπέλλων Πορτογαλίας. Τον Ιούνιο του 2018 αποκτήθηκε από την Γουλφς για 18 εκατομμύρια ευρώ, καθώς ήθελε να αποχωρήσει από την Σπόρτινγκ μετά από μια επίθεση που δέχθηκε από οπαδούς. Τον Ιούλιο του 2021 αποκτήθηκε από τη Ρόμα για 11,5 εκατομμύρια ευρώ συν τα μπόνους απόδοσης.

Ο Πατρίσιο πραγματοποίησε το ντεμπούτο του με την εθνική αντρών της Πορτογαλίας το 2010 και έκτοτε έχει πραγματοποιήσει 87 συμμετοχές με το εθνόσημο, τις περισσότερες για τερματοφύλακα της Εθνικής Πορτογαλίας. Έχει εκπροσωπήσει τη χώρα σε δύο παγκόσμια κύπελλα και τρία ευρωπαϊκά πρωταθλήματα (ήταν μέλος της ομάδας στο Euro 2008, στο οποίο όμως δεν αγωνίστηκε), κερδίζοντας αυτό του 2016, ενώ ήταν μέλος της αποστολής που κατέκτησε το κύπελλο Εθνών το 2019.

Παραπομπές 

Πορτογάλοι ποδοσφαιριστές
Ποδοσφαιριστές Εθνικής Πορτογαλίας
Ποδοσφαιριστές Σπόρτινγκ Λισαβόνας
Παίκτες νικητές Ευρωπαϊκού Πρωταθλήματος Ποδοσφαίρου
Ποδοσφαιριστές Γούλβερχαμπτον Γουόντερερς
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Τερματοφύλακες ποδοσφαιριστές
FIFA Century Club
Ρούμπεν Νέβες

Ο Ρούμπεν Ντιόγο ντα Σίλβα Νέβες (13 Μάρτιο 1997) είναι Πορτογάλος ποδοσφαιριστής ο οποίος αγωνίζεται ως μέσος για την Γουλβερχάμπτον Γουόντερερς και την εθνική ομάδα της Πορτογαλίας.

Ο Νέβες ξεκίνησε την καριέρα του από την Πόρτο το 2014 και τον Ιούνιο του 2017 αποκτήθηκε από την Γουλφς, η οποία τότε αγωνιζόταν στην Τσάμπιονσιπ για περίπου 15,8 εκατομμύρια λίρες, ποσό που αποτελούσε ρεκόρ συλλόγου καθώς και ρεκόρ κατηγορίας. Με τη Γουλφς κέρδισε την ίδια χρονιά στην άνοδο στην Πρέμιερ Λιγκ, ενώ ο ίδιος έγινε μέλος της ομάδας της χρονιάς της Τσάμπιονσιπ.

Ο Νέβες πραγματοποίησε το ντεμπούτο του με την εθνική αντρών το 2015 και ήταν μέλος της ομάδας που κατέκτησε το κύπελλο Εθνών στην Πορτογαλία το 2019. Έχει πραγματοποιήσει 16 συμμετοχές με το εθνόσημο.

Παραπομπές 

Πορτογάλοι ποδοσφαιριστές
Ποδοσφαιριστές Εθνικής Πορτογαλίας
Μέσοι ποδοσφαιριστές
Ποδοσφαιριστές ΦΚ Πόρτο
Ποδοσφαιριστές Γούλβερχαμπτον Γουόντερερς
Ποδοσφαιριστές Ευρωπαϊκού Πρωταθλήματος 2020
Σεσίλια Τσέτγουιντ Κερρ του Λόθιαν

Η Σεσίλια Τσέτγουιντ Κερρ του Λόθιαν (Cecil Chetwynd Kerr of Lothian, γεννημένη ως Σεσίλια Τσέτγουιντ-Τάλμποτ Cecil Chetwynd-Talbot, 17 Απριλίου 1808 - 13 Μαΐου 1877) ήταν Βρετανίδα ευγενής και φιλάνθρωπος.

Γεννήθηκε στις 17 Απριλίου 1808 στο Ίνγκεστρι Χολ του Στάφορντσαϊρ, και ήταν το έκτο παιδί και η νεότερη κόρη του Κάρολου Τσέτγουιντ-Τάλμποτ, 2ου Κόμη του Τάλμποτ και της Φράνσις Τόμασιν.

Στις 12 Ιουλίου 1831 παντρεύτηκε τον Ιωάννη Κερρ, 7ο Μαρκήσιο του Λόθιαν. Μαζί απέκτησαν επτά παιδιά:
τον Λόρδο Γουλιέλμο (1832-1870), παντρεύτηκε την Χάρριετ Τσέτγουιντ-Τάλμποτ. Δεν απέκτησαν παιδιά.
τον Λόρδο Σόμπεργκ (1833-1900), δεν παντρεύτηκε ποτέ.
την Λαίδη Ελισάβετ (?-1866), δεν παντρεύτηκε ποτέ.
την Λαίδη Αλίκη Μαίρη ((?-1892), παντρεύτηκε τον Θωμά Γκάισφορντ. Απέκτησαν 2 παιδιά.
τον Λόρδο Ράλφ Ντρούρι (1837-1916), παντρεύτηκε την Άννα Φιτζάλαν-Χάουαρντ. Απέκτησαν 6 παιδιά.
τον Λόρδο Γουόλτερ (1839-1927), παντρεύτηκε την Άναμπελ Κούπερ. Απέκτησαν 6 παιδιά.
τον Λόρδο Ιωάννη (1841-1855), πέθανε σε ηλικία 14 ετών.

Η Κερρ χρηματοδότησε τη δημιουργία της Αγγλικανικής Εκκλησίας του Αγίου Ιωάννη στο Τζέτμπρα κοντά στο Μοντέβιοτ, και την Ρωμαιοκαθολική Εκκλησία του Αγίου Δαβίδ στο Ντάλκιθ. 

Πέθανε στις 13 Μαΐου 1877 στη Ρώμη σε ηλικία 69 ετών. Είναι θαμμένη στην Ρωμαιοκαθολική Εκκλησία του Αγίου Δαβίδ στο Ντάλκιθ.

Παραπομπές

 Cecil, Marchioness of Lothian: A Memoir, 1922

Βρετανοί ευγενείς
Βρετανίδες μαρκησίες
Ραούλ Χιμένες

Ο Ραούλ Χιμένες (5 Μαΐου 1991) είναι Μεξικανός ποδοσφαιριστής ο οποίος αγωνίζεται ως επιθετικός για λογαριασμό της Γουλβερχάμπτον Γουόντερερς και την εθνική ομάδα του Μεξικού.

Ξεκίνησε την καριέρα του από τις ακαδημίες της Κλουμπ Αμέρικα, με την οποία πραγματοποίησε το ντεμπούτο του τον Οκτώβριο του 2011. Κατέκτησε το πρωτάθλημα το 2013 και ήταν δεύτερος σκόρερ της ομάδας. Τον Αύγουστο του 2014, ο Χιμένες αποκτήθηκε από την Ατλέτικο Μαδρίτης για περίπου 11 εκατομμύρια ευρώ. Την επόμενη χρονιά αποκτήθηκε από την Μπενφίκα για περίπου 10 εκατομμύρια ευρώ, και κέρδισε δύο συνεχόμενα πρωταθλήματα, μεταξύ άλλων. Παρέμεινε τρία χρόνια στην Μπενφίκα, με την οποία πραγματοποίησε 120 εμφανίσεις και σκόραρε 31 γκολ. Τον Ιουνίου 2018, ο Χιμένες δόθηκε δανεικός στη Γουλφ και ήταν ο πρώτος σκόρερ της ομάδας, με 17 γκολ σε όλες τις διοργανώσεις. Αποκτήθηκε μονίμως την επόμενη χρονιά για 30 εκατομμύρια λίρες, το οποίο αποτελεί ρεκόρ συλλόγου.

Ο Χιμένες ήταν μέλος της ομάδας η οποία κατέκτησε το χρυσό μετάλλιο στους Θερινούς Ολυμπιακούς αγώνες το 2012. Πραγματοποίησε το ντεμπούτο του με την εθνική αντρών το 2013 και έκτοτε έχει πραγματοποιήσει 82 συμμετοχές με το εθνόσημο, σκοράροντας 24 φορές. Ήταν μέλος της αποστολής του Μεξικού στα Μουντιάλ 2014 και 2018 , στο κύπελλο συνομοσπονδιών το 2017, στο Κόπα Αμέρικα 2015 και Σεντενάριο.

Παραπομπές 

Μεξικανοί ποδοσφαιριστές
Λεάντερ Ντεντόνκερ

Ο Λεάντερ Ντεντόνκερ (5 Απριλίου 1995) είναι Βέλγος διεθνής ποδοσφαιριστής ο οποίος αγωνίζεται είτε ως αμυντικός είτε αμυντικός μέσος για λογαριασμό της Γουλβερχάμπτον Γουόντερερς και της εθνικής ομάδας του Βελγίου.

Αποκτήθηκε από την Άντερλεχτ το 2009 και πραγματοποίησε το επαγγελματικό του ντεμπούτο τον Ιούλιο του 2013, αγωνιζόμενος σε 171 αγώνες με το σύλλογο και σκοράροντας 11 γκολ. Κέρδισε δύο Σούπερ Καπ Βελγίου και ένα πρωτάθλημα. Τον Αύγουστο του 2018 δόθηκε δανεικός στη Γουλφς με υποχρέωση αγοράς, με τη Γουλφς να τον αγοράζει τον Σεπτέμβριο του ίδιο έτους για 15 εκατομμύρια ευρώ.

Ο Ντεντόνκερ πραγματοποίησε το ντεμπούτο του με την εθνική Βελγίου τον Ιούνιο του 2015 και ήταν μέλος της ομάδας η οποία τερμάτισε τρίτη στο Μουντιάλ 2018. Έχει πραγματοποιήσει 9 συμμετοχές με το εθνόσημο.

Παραπομπές 

Βέλγοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Βελγίου
Ποδοσφαιριστές ΡΣΚ Άντερλεχτ
Ποδοσφαιριστές Γούλβερχαμπτον Γουόντερερς
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
2024

Η παρούσα σελίδα αφορά το έτος 2024 κατά το Γρηγοριανό ημερολόγιο

Το 2024 (MMXXIV) είναι δίσεκτο έτος και θα αρχίσει την Δευτέρα κατά το Γρηγοριανό ημερολόγιο, το 2024ο έτος της ονομασίας Κοινή Εποχή (CE) και Anno Domini (AD), το 24ο έτος της 3ης χιλιετίας, το 24ο έτος του 21ου αιώνα , και το 5ο έτος της δεκαετίας του 2020 .

Τα Ηνωμένα Έθνη έχουν κηρύξει το 2024 ως το Διεθνές Έτος Καμηλοειδών.

Προγραμματισμένα μελλοντικά γεγονότα 

1η Ιανουαρίου - Υποθέτοντας ότι δεν θα υπάρξουν περαιτέρω επεκτάσεις στον όρο των πνευματικών δικαιωμάτων στο μεταξύ, οι ταινίες Steamboat Willie και The Gallopin 'Gaucho θα καταστούν κοινό κτήμα, όπως και άλλα βιβλία, ταινίες και έργα γενικά που έγιναν για πρώτη φορά διαθέσιμα στο ευρύ κοινό το 1928.
 Μάιος - Θα διεξαχθεί ο 68ος Διαγωνισμός της Eurovision.
14 Ιουνίου – 14 Ιουλίου - Το UEFA Euro 2024 θα διεξαχθεί στη Γερμανία.
 26 Ιουλίου – 11 Αυγούστου - Οι Θερινοί Ολυμπιακοί Αγώνες 2024 θα διεξαχθούν στο Παρίσι της Γαλλίας.
 28 Αυγούστου – 8 Σεπτεμβρίου - Οι Θερινοί Παραολυμπιακοί Αγώνες 2024 θα διεξαχθούν επίσης στο Παρίσι.
 5 Νοεμβρίου -Οι Προεδρικές εκλογές των Ηνωμένων Πολιτειών 2024 είναι προγραμματισμένες να γίνουν.

Παραπομπές 

21ος αιώνας
Μελλοντικά γεγονότα
Έτη
2024
2026

Η παρούσα σελίδα αφορά το έτος 2026 κατά το Γρηγοριανό ημερολόγιο

Το 2026 (MMXXVI) θα αρχίσει την Πέμπτη κατά το Γρηγοριανό ημερολόγιο. Θα είναι το 2026ο έτος της χριστιανικής χρονολογίας, το 26ο έτος της 3ης χιλιετίας, το 26ο έτος του 21ου αιώνα και το 7ο έτος της δεκαετίας του 2020.

Προβλεπόμενες και προγραμματισμένες εκδηλώσεις 

 1η Ιανουαρίου - Τα βιβλία, οι ταινίες και άλλα έργα που δημοσιεύθηκαν το 1930 θα καταστούν δημόσια.
 6-22 Φεβρουαρίου - Οι Χειμερινοί Ολυμπιακοί Αγώνες του 2026 θα πραγματοποιηθούν στο Μιλάνο και στην Κορτίνα Ντ 'Αμπέτσο της Ιταλίας.
 6-15 Μαρτίου - Οι Χειμερινοί Παραολυμπιακοί Αγώνες του 2026 θα πραγματοποιηθούν στο Μιλάνο και στην Κορτίνα Ντ 'Αμπέτσο της  Ιταλίας.
 16 Μαρτίου - Αν εξακολουθεί να ζει, ο Κένεθ Καούντα θα γίνει ο ηγέτης με τη μεγαλύτερη ζωή στην Αφρική.
 21 Απριλίου - Αν εξακολουθεί να ζει, η Βασίλισσα Ελισάβετ Β θα γίνει η πρώτη Βρετανίδα μονάρχης που θα γιορτάσει τα 100στα γενέθλιά της. Η ύστερη μητέρα της, η Βασιλομήτωρ Ελισάβετ του Ηνωμένου Βασιλείου (1900–2002), γιόρτασε αυτό το ορόσημο στις 4 Αυγούστου 2000.
 Μάιος - Θα διεξαχθεί ο 70ος Διαγωνισμός της Eurovision
 Ιούνιος-Ιούλιος - Το Παγκόσμιο Κύπελλο Ποδοσφαίρου 2026 προγραμματίζεται να διεξαχθεί στις Ηνωμένες Πολιτείες, τον Καναδά και το Μεξικό.
 22 Δεκεμβρίου - Αν εξακολουθεί να ζει, ο Γουόλτερ Μοντάλε θα ξεπεράσει τον Τζόν Νάνς Γκάρνερ για να γίνει ο μακροπρόθεσμος αντιπρόεδρος των ΗΠΑ.

Άγνωστη ημερομηνία 

 Οι γεννήτριες πλουτωνίου που παρέχουν θερμότητα και ηλεκτρισμό στο Mars Science Laboratory θα εξαντληθούν.
 Έναρξη της PLATO, της τρίτης αποστολής M-class ESA Cosmic Vision.
 Εάν η μείωση του πληθυσμού του αφρικανικού πιγκουίνου δεν σταματήσει, το είδος αναμένεται να εξαφανιστεί στη φύση μέχρι το τρέχον έτος.

Παραπομπές
Βλάστηση

Η βλάστηση είναι ένα σύνολο φυτικών ειδών και το κάλυμμα εδάφους που παρέχουν.  Ο όρος της βλάστησης είναι γενικός. Δεν αναφέρεται σε συγκεκριμένες ταξινομίες, μορφές ζωής, δομές, χωρική έκταση (ενός φυτού) ή κάποιο συγκεκριμένο βοτανικό ή γεωγραφικό χαρακτηριστικό/ά. Η βλάστηση έχει ευρύτερη σημασία από την χλωρίδα (η οποία αναφέρεται στη σύνθεση των ειδών σε ένα μέρος). Ίσως το πλησιέστερο συνώνυμο προς τη βλάστηση είναι ο όρος "φυτική κοινότητα". Ωστόσο, η βλάστηση μπορεί (και γίνεται συχνά) να αναφέρεται σε ένα ευρύτερο φάσμα χωρικών κλιμάκων από αυτό της φυτικής κοινότητας, συμπεριλαμβανομένων των κλιμακών που καταλαμβάνουν μια πολύ μεγάλη έκταση, όπως την παγκόσμια βλάστηση. Για παράδειγμα, η έννοια της βλάστησης καλύπτει τα δάση σεκόγιας, τα παράκτια μαγκρόβια δάση, τα χωράφια με σιτάρι, τους καλλιεργημένους κήπους και το γκαζόν. Η έννοια της βλάστησης καλύπτει κάθε φυτικό οργανισμό.  

Ο τύπος βλάστησης ορίζεται από το χαρακτηριστικό κυρίαρχο είδος ή από ένα κοινό χαρακτηριστικό της περιοχής (π.χ. υψόμετρο ή άλλοι περιβαλλοντικοί παράγοντες). Η σύγχρονη χρήση του όρου "βλάστηση" μοιάζει αρκετά με τον όρο κάλυψη της γης που επινόησε ο Φρέντερικ Κλέμεντ. Αυτός ο όρος χρησιμοποιείται ακόμα από το Τμήμα Διαχείρισης Γης.

Παραπομπές 

Φυτά
Βιολογικοί όροι
Ενδιαίτημα
Οικολογία
Βοτανική
Λουίζα Κάβεντις του Ντέβονσαϊρ

Η Λουίζα Κάβεντις του Ντέβονσαϊρ (Louisa Cavendish of Devonshire, γεννημένη ως Λουίζα Φρειδερίκη Αυγούστα του Άλτεν Luise Friederike Auguste von Alten, 15 Ιουνίου 1832 - 15 Ιουλίου 1911) ήταν Γερμανό-Βρετανίδα αριστοκράτισσα.

Βιογραφία
Γεννήθηκε στις 15 Ιουνίου 1832 στο Ανόβερο, και ήταν κόρη του Κόμη Κάρολου Φραγκίσκου Βίκτωρ φον Άλτεν και της Ερμίνε του Σμίνκε.

Στις 24 Φεβρουαρίου 1858, η 26χρονη Λουίζα διορίστηκε κυρία των Ρομπών της Βασίλισσας Βικτώριας μέχρι τις 11 Ιουνίου 1859. Η Βικτώρια εξέφρασε τη λύπη της για την αποχώρησή της, αποκαλώντας την «πολύ ευχάριστο, ωραίο, λογικό άτομο». Η Δούκισσα ανέπτυξε σύντομα στενές φιλίες με τον Εδουάρδο, Πρίγκιπα της Ουαλίας και την Αλεξάνδρα, Πριγκίπισσα της Ουαλίας.

Στις 22 Ιουλίου 1852 παντρεύτηκε τον Γουλιέλμο Μονταγκιού, Υποκόμη Μάντεβιλ στο Ανόβερο. Μαζί απέκτησαν πέντε παιδιά:
τον Λόρδο Γεώργιο Βίκωρ Ντρόγκο (1853–1892), παντρεύτηκε την Κονσουέλο Ιθνάγα. Απέκτησαν 3 παιδιά.
την Λαίδη Μαρία Λουίζα Ελισάβετ (1854–1934), παντρεύτηκε (1) τον Γουλιέλμο Ντάγκλας-Χάμιλτον. Δεν απέκτησαν παιδιά και (2) τον Ροβέρτο Κάρναμπι Φόρστερ. Δεν απέκτησαν παιδιά.
την Λαίδη Λουίζα Αυγούστα Βεατρίκη (1856–1944), παντρεύτηκε τον Άρτσιμπαλντ Έιτσεσον. Απέκτησαν 5 παιδιά.
τον Λόρδο Κάρολο Γουλιέλμο Αύγουστο (1860–1939), παντρεύτηκε την Μίλντρεντ Σεσίλια Χάρριετ Στιούαρτ. Δεν απέκτησαν παιδιά.
την Λαίδη Αλίκη Ματθίλδη Ολίβια (1862–1957), παντρεύτηκε τον Εδουάρδο Στάνλεϊ. Απέκτησαν 3 παιδιά.

Στις 16 Αυγούστου 1892 παντρεύτηκε τον Σπένσερ Κάβεντις, 8ο Δούκα του Ντέβονσαϊρ στην Χριστιανική Εκκλησία στο Μέιφερ.

Πέθανε στις 15 Ιουλίου 1911 στο Σάρρεϋ σε ηλικία 79 ετών. Είναι θαμμένη στο Έντνσορ στο Ντερμπισάϊρ.

Τίτλοι
15 Ιουνίου 1832 – 22 Ιουλίου 1852: Κόμισσα Λουίζα του Άλτεν
22 Ιουλίου 1852 – 8 Αυγούστου 1855: Η Υποκόμισσα Μάντεβιλ
8 Αυγούστου 1855 – 22 Μαρτίου 1890: Η Εξοχότητα Της Η Δούκισσα του Μάντσεστερ
22 Μαρτίου 1890 – 16 Αυγούστου 1892: Η Εξοχότητα Της Η Χήρα Δούκισσα του Μάντσεστερ
16 Αυγούστου 1892 – 24 Μαρτίου 1908: Η Εξοχότητα Της Η Δούκισσα του Ντέβονσαϊρ
24 Μαρτίου 1908 – 15 Ιουλίου 1911: Η Εξοχότητα Της Η Χήρα Δούκισσα του Ντέβονσαϊρ

Παραπομπές

 
 
 
 
 
 The Cavendish Story: The Double Duchess 

Βρετανοί ευγενείς
Κυρίες των Ρομπών
Αγγλίδες δούκισσες
Γερμανίδες κόμισσες
Αλοΐσιος Ανδρούτζης

Ο Αλοΐσιος Ανδρούτζης (1684 – περ. 1757) ήταν Έλληνας Ρωμαιοκαθολικός θεολόγος.

Αφού απέκτησε τον τίτλο του διδάκτορα της θεολογίας και της φιλοσοφίας, ο Ανδρούτζης δίδαξε στο Πανεπιστήμιο της Μπολόνια ήδη από το 1709 και με τα συγγράμματά του καταφέρθηκε εναντίον των Ορθοδόξων και των Διαμαρτυρομένων. Με ιδιαίτερες πραγματείες επεχείρησε να δικαιολογήσει το ρωμαιοκαθολικό δόγμα του Filioque, δηλαδή της εκπορεύσεως του Αγίου Πνεύματος «και εκ του Υιού». Δίδαξε στο Πανεπιστήμιο μέχρι το 1730 και μετά από το έτος αυτό αναφέρεται ως ηγούμενος της Μονής Σάντα Μαρία της Ρώμης.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 592

Ανδρουτζης, Αλοισιος
Η αγάπη ήρθε από μακριά

Η αγάπη ήρθε από μακριά είναι μία ελληνική δραματική τηλεοπτική σειρά, παραγωγής 2002-2003, που δημιουργήθηκε από τον Βασίλη Σπηλιόπουλο και προβλήθηκε από τον τηλεοπτικό σταθμό ANT1 από τις 4 Οκτωβρίου του 2002 μέχρι τις 20 Ιουνίου του 2003. Τη σκηνοθεσία και την παραγωγή της σειράς επιμελήθηκε ο Μανούσος Μανουσάκης ενώ το ομώνυμο τραγούδι των τίτλων ερμήνευσε η Γλυκερία, με στίχους Φίλιππου Γράψα και μουσική Μάριου Τόκα.

Η σειρά παρουσιάζει τον απαγορευμένο έρωτα μίας παντρεμένης επαρχιώτισσας με έναν Αλβανό μετανάστη που εργάζεται στα κτήματα του μεγαλοτσιφλικά συζύγου της. Προβλήθηκε για μία τηλεοπτική σεζόν και αποτελείται συνολικά από 30 επεισόδια. Τους δύο αντρικούς πρωταγωνιστικούς ρόλους ερμηνεύουν ο Πασχάλης Τσαρούχας και ο Κώστας Σόμμερ ενώ τον γυναικείο πρωταγωνιστικό ρόλο κρατά η Λίνα Σακκά. Κατά την περίοδο προβολής της, τη σεζόν 2002-2003, η σειρά αποτέλεσε ένα από τα τηλεοπτικά προγράμματα με την υψηλότερη τηλεθέαση. Συγκεκριμένα το τελευταίο επεισόδιο παρακολούθησαν περισσότεροι από 2 εκατομμύρια τηλεθεατές και συγκέντρωσε ποσοστό τηλεθέασης 45,9%.

Υπόθεση 
Η Βασιλική είναι παντρεμένη με τον μεγαλογεοκτήμονα Αργύρη Βραχνό και ζουν στη Θεσσαλία. Ο Αργύρης απασχολεί πολλούς μετανάστες στα κτήματά του μεταξύ αυτών και τον Ίλια από την Αλβανία. Κάποια στιγμή η Βασιλική θα έρθει αρκετά κοντά με τον Ίλια δημιουργώντας ερωτική σχέση. Οι δυο τους θα προσπαθήσουν να κρατήσουν αρχικά το δεσμό τους κρυφό όμως όταν ο Αργύρης μάθει για τη σχέση τους θα υπάρξουν καταστροφικές συνέπειες.

Διανομή

Καστ 
 Πασχάλης Τσαρούχας ως Αργύρης Βραχνός
 Λίνα Σακκά ως Βασιλική Βραχνού 
 Κώστας Σόμμερ ως Ίλια 
 Γιάννης Βόγλης ως Ανέστης Βραχνός
 Διαμαντής Καραναστάσης ως Σπύρος Βραχνός 
 Armando Dauti ως Homer 
 Αθανασία Πουπουζή ως Σύλβια 
 Aleksander Rrapi ως Αγκρόν
 Αγγελική Λάμπρη ως Άσπα
 Ελπίδα Μπραουδάκη ως Φωτεινή 
 Νικόλαος Λάμπρου ως Ραμίζ 
 Μαρίζα Παπαδημητρίου ως Τζένη 
 Λαέρτης Βασιλείου ως Σαϊμίρ
 Χριστίνα Μπερμπάλα
 Αλέξανδρος Μπερμπάλας

Επισκόπηση σειράς

Παραπομπές 

Τηλεοπτικές σειρές ΑΝΤ1
Ελληνικές δραματικές τηλεοπτικές σειρές
Ναντέζντα Μαουντμπάττεν του Μίλφορντ Χέβεν

Η Ναντέζντα Μαουντμπάττεν του Μίλφορντ Χέβεν (Nadejda Mountbatten of Milford Haven, γεννημένη ως Ναντέζντα Μιχαήλοβνα ντε Τόρμπι Nadejda Mikhailovna de Torby, 28 Μαρτίου 1896 - 22 Ιανουαρίου 1963) ήταν κόρη του Μέγα Δούκα Μιχαήλ Μιχαήλοβιτς της Ρωσίας.

Γεννήθηκε στις 28 Μαρτίου 1896 στις Κάννες, και ήταν το δεύτερο παιδί και κόρη του Μέγα Δούκα Μιχαήλ Μιχαήλοβιτς της Ρωσίας και της Κόμισσας Σοφίας φον Μέρενμπερκ.

Στις 15 Νοεμβρίου 1916 παντρεύτηκε τον Πρίγκιπα Γεώργιο του Μπάττενμπεργκ στο Λονδίνο. Μαζί απέκτησαν δύο παιδιά:
τον Λαίδη Τατιάνα Ελισάβετ (1917-1988), δεν παντρεύτηκε ποτέ.
τον Λόρδο Δαβίδ Μιχαήλ (1919-1970), παντρεύτηκε (1) την Ρομαίν Νταλγκρέν-Πιρς. Δεν απέκτησαν παιδιά και (2) την Τζάνετ Μερσέντες Μπρις. Απέκτησαν 2 παιδιά.

Πέθανε στις 22 Ιανουαρίου 1963 στις Κάννες σε ηλικία 66 ετών. Είναι θαμμένη στο Μπράϊ του Μπερκσάϊρ.

Παραπομπές

Ρώσοι ευγενείς
Οίκος Μπάττενμπεργκ
Πριγκίπισσες της Γερμανίας
Βρετανίδες μαρκησίες
Ναός Αγίου Αθανασίου (Μεταξάδες Έβρου)

Ο Ναός του Αγίου Αθανασίου είναι μια μεταβυζαντινή εκκλησία στους Μεταξάδες Έβρου. Βρίσκεται στην νοτιοανατολική πλευρά του χωριού και χτίστηκε το 1695.

Μαζί με την μεταβυζαντινή εκκλησία του Αγίου Αθανασίου στους Μεταξάδες, υπάρχουν ο Άγιος Αθανάσιος στο Αλεποχώρι (1729) και ο Άγιος Παντελεήμονας στο Παλιούρι (~18ος αιώνας), όλοι από την ίδια εποχή.

Αρχαιολογικοί τόποι στον Έβρο
Μεταβυζαντινές εκκλησίες στην Ελλάδα
Δήμος Διδυμοτείχου
Καυκάς

Η εταιρεία Καυκάς είναι ελληνική αλυσίδα ηλεκτρικών ειδών με έδρα την Παιανία. Ιδρύθηκε το 1975 από τον Βασίλη Καυκά.  Την ίδια χρονιά έγινε το άνοιγμα του πρώτου εμπορικού καταστήματος στο Μαρκόπουλο.

Ιστορία 
Η Β. Καυκάς Α.Ε. ξεκίνησε τις δραστηριότητές της το 1975 με το πρώτο εμπορικό κατάστημα στο Μαρκόπουλο. Το 1985 μετατρέπεται σε Ανώνυμη Εταιρεία. Από το 2004 γίνεται μια από τις κύριες εταιρείες ηλεκτρολογικού υλικού στην Ελλάδα, καθώς εμφανίζει τον υψηλότερο κύκλο εργασιών στον κλάδο.  Το 2006 εξαγόρασε την εταιρεία Καστρήσιος Τεχνική Α.Ε. και εισήλθε στον τομέα της συναρμολόγησης και κατασκευής ηλεκτρονικών πινάκων. Από το 2012 λειτουργεί ινστιτούτο of Training and Development Kafkas, το οποίο αποτελεί σημείο συνάντησης ηλεκτρολόγων. Το 2013 εντάσσεται στον πανευρωπαϊκό όμιλο Fegime και μεταφέρει την έδρα σε νέες εγκαταστάσεις. Το 2014 ίδρυσε νέο εργοστάσιο κατασκευής ηλεκτρικών πινάκων στην Θεσσαλονίκη. Το 2016 δημιούργησε νέες εγκαταστάσεις Logistics στην Αττική ενώ δύο χρόνια μετά εγκαινιάζει 2 καταστήματα στην Κύπρο.

Παραπομπές

Πηγές 
https://corporate.kafkas.gr/d/i-istoria-mas-322.htm?lang=el&path=217774223https://www.economistas.gr/epiheiriseis/10598_ena-foteino-success-story-sta-hronia-tis-krisis
Άγιος Πατρίκιος Προύσης

Ο Άγιος Πατρίκιος επίσκοπος Προύσης έζησε τον 3ο μ.Χ. αιώνα στην Προύσα της Βιθυνίας, στη Μικρά Ασία. Η μνήμη του τιμάται στις 19 Μαΐου.

Βίος
Ο άγιος Πατρίκιος ήταν πρόσωπο με μεγάλη θεολογική κατάρτιση και αναδείχθηκε επίσκοπος Προύσας στη Μικρά Ασία. Από τη θέση αυτή αγωνίστηκε για την επιστροφή πολλών ανθρώπων από την ειδωλολατρία. Διάλεξε τρεις συνεργάτες, τον Ακάκιο, το Μένανδρο και τον Πολύαινο, με την βοήθεια των οποίων πολλοί ειδωλολάτρες ασπάστηκαν τον Χριστιανισμό. Αυτό όμως εξόργισε τους ιερείς των ειδώλων, οι οποίοι τον κατήγγειλαν στον άρχοντα Ιουλιανό τον Υπατικό, ο οποίος διέταξε την σύλληψή τους.

Ο άρχοντας προσπάθησε στην αρχή ανεπιτυχώς με θεολογικές συζητήσεις, να πείσει τον Πατρίκιο ότι ο Χριστός δεν είναι Θεός.

Ο άγιος Πατρίκιος με ρητορική δεινότητα απάντησε στον τοπικό άρχοντα πως ο Χριστός είναι ο ένας και αληθινός Θεός. Βλέποντας τη διαλεκτική συντριβή, ο άρχοντας διέταξε τον αποκεφαλισμό του Πατρικίου και των συνεργατών του Ακακίου, Μενάνδρου και Πολυαίνου.

Υμνολογία
Ἀπολυτίκιο
Ἦχος δ’
Τετράς θεοφόρητος, Ἱεραρχῶν ἱερῶν, Τριάδα τὴν ἂκτιστον, κατ’ ἐναντίον ἐχθρῶν, πανσόφως ἐκήρυξε, Πατρίκιος ὁ τῆς Προύσης, θεηγόρος ποιμάντωρ, Ἀκάκιος σὺν Μενάνδρῳ, καὶ Πολύαινος ἃμα· διὸ καὶ ὡς ἀθλήσαντες, δόξης ἠξιώθησαν.

Παραπομπές

Πατρικιος Προυσης
Πατρικιος Προυσης
Πατρικιος Προυσης
Πατρικιος Προυσης
Πατρίκιος
Χάρριετ Σάδερλαντ-Λέβεσον-Γκόουερ του Σάδερλαντ

Η Χάρριετ Σάδερλαντ-Λέβεσον-Γκόουερ του Σάδερλαντ (Harriet Sutherland-Leveson-Gower of Sutherland, γεννημένη ως Χάρριετ Ελισάβετ Γεωργιάνα Χάουαρντ Harriet Elizabeth Georgiana Howard, 21 Μαΐου 1806 - 27 Οκτωβρίου 1868) ήταν Βρετανίδα ευγενής, Κυρία των Ρομπών και στενή φίλη της Βασίλισσας Βικτώριας.

Βιογραφία
Γεννήθηκε στις 21 Μαΐου 1806, και ήταν κόρη του Γεωργίου Χάουαρντ, 6ου Κόμη του Καρλάιλ και της Λαίδης Γεωργιάνας Κάβεντις.

Στις 28 Μαΐου 1823 παντρεύτηκε τον Γεώργιο Σάδερλαντ-Λέβεσον-Γκόουερ, Κόμη Γκόουερ. Μαζί απέκτησαν έντεκα παιδιά:
την Λαίδη Ελισάβετ Γεωργιάνα (1824-1878), παντρεύτηκε τον Γεώργιο Κάμπελ του Λορν. Απέκτησαν 12 παιδιά.
την Λαίδη Έβελιν (1825-1869), παντρεύτηκε τον Κάρολο Στιούαρτ. Απέκτησαν 5 παιδιά.
την Λαίδη Καρολίνα (1827-1887), παντρεύτηκε τον Κάρολο Φιτζέραλντ του Λίνστερ. Απέκτησαν 15 παιδιά.
τον Λόρδο Γεώργιο Γκράνβιλ (1828-1892), παντρεύτηκε την Άννα Χέι-Μακένζι. Απέκτησαν 5 παιδιά.
την Λαίδη Λευκή Ιουλία (1830-1832), πέθανε σε ηλικία 2 ετών.
τον Λόρδο Φρειδερίκο Γεώργιο (1832-1854), πέθανε σε ηλικία 22 ετών.
την Λαίδη Κωνσταντία Γερτρούδη (1834-1880), παντρεύτηκε τον Χιου Γκρόσβενορ του Γουέστμινστερ. Απέκτησαν 11 παιδιά.
την Λαίδη Βικτώρια (1838-1839), πέθανε σε ηλικία 1 έτους.
τον Λόρδο Αλβέρτο (1843-1874), παντρεύτηκε την Γκρέις Άμπντι. Απέκτησαν 1 παιδί.
τον Λόρδο Ρολάνδο Κάρολο (1845-1916), δεν παντρεύτηκε ποτέ.
την Λαίδη Αλεξανδρίνα (1848-1849), πέθανε σε ηλικία 1 έτους.

Ήταν μια σημαντική προσωπικότητα στην υψηλή κοινωνία του Λονδίνου και χρησιμοποίησε την κοινωνική της θέση για να αναλάβει διάφορες φιλανθρωπικές εκδηλωσεις, συμπεριλαμβανομένης της διαμαρτυρίας των αγγλικών κυριών κατά της αμερικανικής δουλείας. Με την επιρροή της Δούκισσας, το Στάφορντ Χάουζ, το Παλάτι του Αγίου Ιακώβου, έγινε ένα σημαντικό κέντρο της κοινωνίας και η αφετηρία διαφόρων φιλανθρωπικών εκδηλώσεων.

Η Δούκισσα βοήθησε στην οργάνωση της αναφοράς "Διεύθυνση Στάφορντ Χάουζ" κατά της δουλείας, και η πρώην Αμερικανίδα Πρώτη Κυρία Ιουλία Τάιλερ έγραψε μια υπεράσπιση της δουλείας με τίτλο "Οι Γυναίκες της Αγγλίας εναντίον των γυναικών της Αμερικής", ως απάντηση σε αυτήν. Σε απάντηση στο «Οι γυναίκες της Αγγλίας εναντίον των γυναικών της Αμερικής», η πρώην σκλάβα Χάρριετ Τζέικομπς έγραψε μια επιστολή στη New York Tribune, η οποία ήταν η πρώτη της δημοσίευση. δημοσιεύθηκε το 1853 και υπογράφηκε ως "Φυγάς".

Η στάση της Δούκισσας για τη δουλεία επικρίθηκε έντονα από τον Καρλ Μαρξ επειδή η πεθερά της, Η Δούκισσα του Σάδερλαντ, είχε στενή σχέση με την εκκαθάριση των κατοίκων του Σάδερλαντ τριάντα χρόνια νωρίτερα, ώστε να μπορούσε να επαναχρησιμοποιήσει 794.000 στρέμματα γης για εμπορική εκτροφή προβάτων.

Με την άνοδο της Βικτώριας στο θρόνο, η Δούκισσα διορίστηκε Κυρία των Ρομπών και κατείχε αυτή τη θέση μέχρι το θάνατο του συζύγου της.

Πέθανε στις 27 Οκτωβρίου 1868 στο Στάφορντ Χάουζ του Σαιντ Τζέιμς σε ηλικία 62 ετών. Είναι θαμμένη στο Τρένταμ του Στάφορντσαϊρ.

Παραπομπές

 
 
  

Κυρίες των Ρομπών

Βρετανοί ευγενείς
Βρετανίδες δούκισσες
Άννα Σάδερλαντ-Λέβεσον-Γκόουερ του Σάδερλαντ

Η Άννα Σάδερλαντ-Λέβεσον-Γκόουερ του Σάδερλαντ (Anne Sutherland-Leveson-Gower of Sutherland, γεννημένη ως Άννα Χέι-Μακένζι Anne Hay-Mackenzie, 21 Απριλίου 1829 - 25 Νοεμβρίου 1888) ήταν Βρετανίδα ευγενής.

Βιογραφία
Γεννήθηκε στις 21 Απριλίου 1829, και ήταν κόρη του Ιωάννη Χέι-Μακένζι του Νιούχολ και του Κρόμαρτι και της Λαίδης Άννας Γκίμπσον-Κρεγκ.

Στις 27 Ιουνίου 1849 παντρεύτηκε τον Γεώργιο Σάδερλαντ-Λέβεσον-Γκόουερ, 3ο Δούκα του Σάδερλαντ. Μαζί απέκτησαν πέντε παιδιά:
τον Λόρδο Γεώργιο Γκράνβιλ (1850-1858), πέθανε σε ηλικία 8 ετών.
τον Λόρδο Κρομάρτι (1851-1913), δεν παντρεύτηκε ποτέ.
τον Λόρδο Φράνσις Μακένζι (1852-1893), παντρεύτηκε την Λιλιάν Τζάνετ ΜακΝτόναλντ. Απέκτησαν 2 παιδιά.
την Λαίδη Φλωρεντία (1855-1881), παντρεύτηκε τον Ερρίκο Τσάπλιν. Απέκτησαν 3 παιδιά.
την Λαίδη Αλεξάνδρα (1866-1891), πέθανε σε ηλικία 25 ετών.

Την περίοδο 1870-1874 ήταν Κυρία των Ρομπών της Βασίλισσας Βικτώριας, και της απονεμήθηκε το Τάγμα της Βικτώριας και του Αλβέρτου.

Πέθανε στις 25 Νοεμβρίου 1888 στο Στάφορντ Χάουζ του Σαιντ Τζέιμς σε ηλικία 56 ετών. Είναι θαμμένη στο Κοιμητήριο Μπάμπακομπ του Ντέβον.

Τίτλοι
21 Απριλίου 1829 – 27 Ιουνίου 1849: Δεσποινίς Άννα Χέι-Μακένζι
27 Ιουνίου 1849 – 21 Οκτωβρίου 1861: Η Μαρκησία του Στάφορντ
21 Οκτωβρίου 1861 – 25 Νοεμβρίου 1888: Η Εξοχότητα Της Η Δούκισσα του Σάδερλαντ

Παραπομπές

Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990, 

Βρετανοί ευγενείς
Κυρίες των Ρομπών
Βρετανίδες δούκισσες
Πάρης Κασιδόκωστας

Ο Χρήστος Πάρης Κασιδόκωστας Λάτσης (γενν. 16 Δεκεμβρίου 1982) είναι Έλληνας εφοπλιστής, επιχειρηματίας και παραγωγός ταινιών, γιός του Γρηγόρη Κασιδόκωστα και της Μαριάννας Λάτση, απόγονος της εφοπλιστικής οικογένειας Λάτση. 

Από το 2012 ασχολείται ενεργά με τη ναυτιλιακή εταιρεία Latsco Shipping, ως διευθύνων σύμβουλος.

Το 2005, ίδρυσε μαζί με τον Τέρι Ντούγκας την εταιρεία παραγωγής ταινιών 1821 Media Group, η οποία εδρεύει στο Λος Άντζελες. Μαζί της έχουν συνεργαστεί πολλοί διεθνούς φήμης ηθοποιοί όπως Κέβιν Κόστνερ, Κάμερον Ντίαζ, Νάταλι Πόρτμαν, Σοφία Βεργκάρα, Τζένιφερ Γκάρνερ, Ρόμπερτ Πάτινσον, Τέιλορ Λότνερ, Νίκολας Κέιτζ κ.α.

Το 2011 ίδρυσε μαζί με τον Γιώργο Αρσενάκο τη δισκογραφική εταιρεία Panik Entertainment Group, η οποία εδρεύει στη Βούλα Αττικής.

Εξωτερικοί Σύνδεσμοι

Έλληνες επιχειρηματίες
Εύη Δαέλη

Η Εύη Δαέλη (γενν. Αθήνα, 19 Ιουνίου 1995) είναι Ελληνίδα ηθοποιός. Έγινε ευρέως γνωστή για την συμμετοχή της στην τηλεοπτική σειρά Ευτυχισμένοι Μαζί.

Βιογραφικό 
Γεννήθηκε στις 19 Ιουλίου 1995 στην Αθήνα από Ελληνοαυστραλή μητέρα και Έλληνα πατέρα. Σε ηλικία έξι ετών ξεκίνησε να δουλεύει ως παιδί μοντέλο, κάνοντας φωτογραφίσεις και διαφημιστικά, ενώ το 2007 ξεκίνησε την πορεία της ως ηθοποιός, συμμετέχοντας στην κινηματογραφική ταινία «Παρέες» (σκην. Σωτήρη Γκορίτσα) αλλά και στην κωμική σειρά του MEGA «Ευτυχισμένοι μαζί» (σκην. Ανδρέα Μορφονιού) υποδυόμενη την κόρη της Κατερίνας Λέχου και του Γιάννη Μπέζου. Η σειρά σημείωσε μεγάλη επιτυχία και ολοκληρώθηκε σε δύο σεζόν, τον Ιουνιο του 2009. Την σεζόν 2009-2010 πρωταγωνίστησε στην κωμική σειρά «Μ+Μ» (σκην. Ανδρέα Μορφονιού), πάλι στο MEGA, με τον ρόλο της Λούσυ, μια από τις κόρες του Φάνη Μουρατίδη. Ύστερα από μια αποχή τριών ετών, επέστρεψε ως ηθοποιός το 2013, μέσα από την κωμική σειρά του MEGA «Το σπίτι της Έμμας» (σκην. Ανδρέα Μορφονιού), η οποία κράτησε μία σεζόν και στην οποία συνεργάστηκε, μεταξύ άλλων, με τους Γιάννη Μπέζο, Κάτια Δανδουλάκη και Φαίδρα Δρούκα. Την σεζόν 2014-2015 συμμετείχε στην δραματική σειρά του STAR «Όρκος σιωπής» (σκην. Γιάννη Βασιλειάδη, Γιώργου Σιούγα), ενώ από το 2016 μέχρι το 2021 πρωταγωνίστησε στην κωμική σειρά του ALPHA «Έλα στη θέση μου» (σκην. Γιάννη Βασιλειάδη, Σπύρου Ρασιδάκη).

Έχει παρακολουθήσει μαθήματα μπαλέτου, ορθοφωνίας και κιθάρας. 

Εκτός από ηθοποιός είναι και πτυχιούχος του Τμήματος Δασοπονίας και Διαχείρισης Φυσικού Περιβάλλοντος από το Τ.Ε.Ι. Στερεάς Ελλάδας.

Φιλμογραφία

Τηλεόραση

Κινηματογράφος

Παραπομπές

Ελληνίδες ηθοποιοί
Ελληνίδες ηθοποιοί τηλεόρασης
Κάτω Σιλεσία

Η Κάτω Σιλεσία (, ; , , Γερμανικά Σιλεσίας: Niederschläsing, Σιλεσιανά: Dolny Ślůnsk) είναι το βορειοδυτικό τμήμα της ιστορικής και γεωγραφικής περιοχής της Σιλεσίας. Νότια αυτής βρίσκεται η Άνω Σιλεσία.

Στο Μεσαίωνα, η Κάτω Σιλεσία ανήκε στην Πολωνία, την οποία κυβερνούσε η οικογένεια των Πιαστ. Ήταν μια από τις κορυφαίες και σημαντικότερες περιοχές της Πολωνίας. Η πρωτεύουσα της, το Βρότσουαφ, ήταν μία από τις κύριες πόλεις του πολωνικού Βασιλείου. Η Κάτω Σιλεσία αναδείχθηκε ως διακριτή γεωγραφική περιοχή κατά τον κατακερματισμό της Πολωνίας το 1172, όταν σχηματίστηκαν τα δουκάτα του Όπολε και του Ρατσίμπους (σήμερα το Όπολε και το Ρατσιμπούς ομαδοποιούνται ως πόλεις στην Άνω Σιλεσία) και αποτέλεσαν το ανατολικό τμήμα του δουκάτου της Σιλεσίας. Το δυτικό τμήμα που απέμεινε ονομαζόταν Κάτω Σιλεσία. Κατά την διάρκεια της "εγκατάστασης προς ανατολάς" (οστζίντλουνγκ, γερμ. Ostsiedlung) στην Κάτω Σιλεσία κατέφθασαν γερμανοί έποικοι και η περιοχή εκγερμανίστηκε σε μεγάλο βαθμό.

Στα τέλη του Μεσαίωνα το Βασίλειο της Βοημίας άρχισε να προσαρτά τμήματα της περιοχής, ωστόσο μεγάλα τμήματα της περιοχής παρέμειναν υπό την κυριαρχία τοπικών πολωνών δουκών της δυναστείας των Πιαστ, κάποια μέχρι τον 16ο και τον 17ο αιώνα. Η περιοχή ήταν, για μικρό διάστημα, υπό την επικυριαρχία του Βασιλείου της Ουγγαρίας. Το 1526 η περιοχή προσαρτήθηκε από την Αυστρία των Αψβούργων.

Το 1742, η Αυστρία παραχώρησε σχεδόν όλη την Κάτω Σιλεσία στο Βασίλειο της Πρωσίας κατά τους όρους της Συνθήκης του Βερολίνου. Οι Αυστριακοί κράτησαν ένα μικρό τμήμα της Κάτω Σιλεσίας, συγκεκριμένα το νότιο μέρος του δουκάτου της Νίσα. Εντός του πρωσικού βασιλείου, η περιοχή έγινε μέρος της Επαρχίας της Σιλεσίας. Το 1871, η Κάτω Σιλεσία ενσωματώθηκε στη γερμανική Αυτοκρατορία. Μετά τον Α΄ Παγκόσμιο Πόλεμο, η περιοχή έγινε ξεχωριστή επαρχία εντός της Δημοκρατίας της Βαϊμάρης.

Το 1945, η συντριπτική πλειοψηφία της Κάτω Σιλεσίας (όπως και ολόκληρη η Άνω Σιλεσία που είχε κρατήσει η Γερμανία μετά το 1921) πέρασε στη Δημοκρατία της Πολωνίας. Το τμήμα της Κάτω Σιλεσίας δυτικά της γραμμής Όντερ-Νάισσε παρέμεινε εντός των συνόρων της νεόδμητηςΑνατολικής Γερμανίας, ενώ τα ιστορικά μέρη της Αυστριακής Κάτω Σιλεσία (περιοχές Γιεσένιτσκο και Οπάβσκο) παρέμεινε μέρος της Τσεχοσλοβακίας. Το 1949, οι Γερμανοί που είχαν μείνει στο πολωνικό και το τσεχικό τμήμα της Κάτω Σιλεσίας δεν ξεπερνούσαν τις λίγες χιλιάδες, λόγω της μαζικής προσφυγιάς στους τελευταίους μήνες του Β΄ ΠΠ και των απελάσεων των Γερμανών τα αμέσως επόμενα έτη.

Στην περιοχή βρίσκονται πολλά είδη ιστορικών αρχιτεκτονικών ρυθμών. Η Κάτω Σιλεσία έχει πολλά κάστρα και παλάτια, καλοδιατηρημένες ή ανακατασκευασμένες παλιές πόλεις, πολλές λουτροπόλεις, ιστορικούς χώρους ταφής πολωνών μοναρχών και των συζύγων τους (οι χώροι ταφής των πολωνών μοναρχών και συζύγων βρίσκονται στο Βρότσουαφ, τη Λεγκνίτσα και τη Τζεμπνίτσα).

Παραπομπές 

Λήμματα που περιέχουν κείμενο στα τσέχικα
Λήμματα που περιέχουν κείμενο στα γερμανικά
Λήμματα που περιέχουν κείμενο στα πολωνικά